شەفەق نیوز/ دەزگای دەسپاکی فیدڕاڵی،
ئمڕوو شەممە، ئاشکراکرد لە دەسکاریکردن کازم فنجان حمامی وەزیر گواستنەوەی وەرین وە
ماڵداری گەل و دەسکاری لە گریەبەسیەگان و کەمەوکردنەگان لە مەوقەی وەرگردنی ئەرا وەزرەتەگە
لە ٢٠١٤-٢٠١٨ .
دەسگاگە لە بەیاننامەیگ فەرمی ئاڕاستەی
کردە وەزارەت گواستنەوە/ فەرمانگەی یاسایی، و ئاژانس شەفەق نیوز چەودیریی کرد وت:
فەرمان دادگای لێکۆڵینەوەی تایبەت وە باوەتەیل دەسپاکی لە پارێزگای بەسرە لە بروار
١/٧ ئەرا لێکۆڵینەوەکردن ئیدارەیی لەباوەت ئەو سکاڵاگ رەسیەسە پیمان لە ری دادگای
لێکۆڵینەوەی باوەتەیل دەسپاکی لە بەسرە تایبەت وە دەسکاریکردن کازم فنجان حمامی وە
دارایی گەل.
وتیش؛ وەزیرەگە دەسکاری گریەبەسیەگان و
کەمەوکردنەگان کرد، و پشتگیری ژمارەیگ لە مقاولەگان ، وەبی پاوەنی وە مەرجەیل گریەبەسیەگان،
و ناوماڵی کردن نووسینگەگەی خوەی لە خەرج کۆمپانیای بەندەرەیل عراقی و کومەڵەگە ک
گوایە ئەرا بیناکردن زانکۆی بەندەرەیل عراقی کریاگە، و خەڵەتانن یاسا و رەوانەکردن
کتاویگ وە تەرخانکردن بەشەیل زەویی وەبی بەڵگە، و فرە باوەتەیلیگ تر، وەبی هیچ گریەبەسییگ
تا ئی مەوقە.
هەمیش وت؛ ئەوە گشتی بویە هووکار
گومابوین گەورایگ لەباوەت گریەبەسی رەسیفەیل بەندەرەگان ئەرا داهات و کراگان، نەگ
لەبنەمای یاسای فرووشتن و کراداین ماڵداری دەوڵەت، و داوا وە لێکۆڵینەوەی ئیدارەیی
کرد، و خەوەرداین لە ئەنجامەگانی..
